เฟลม (วงดนตรี)

เฟลม () เป็นวงดนตรีแนวร็อค สัญชาติไทย

 ประวัติ 
เริ่มจาก อภิมงคล คูณธาการ เก่ง นักร้องนำ ที่รวมตัวกับเพื่อนในโรงเรียนเดชอุดม คลื่นวิทยุในอุบลราชธานีจัดขึ้น และนึกสนุกช่วยกันแต่งเพลงของตนเองเพื่อไว้ใช้ในการประกวด แล้วเอาไปฝากให้คลื่นวิทยุช่วยเผยแผร่ เพลงของพวกเขาเริ่มเป็นที่รู้จัก จากอุบลราชธานี ไปถึงศรีสะเกษ อำนาจเจริญ ยโสธร และขยายวงกว้างจนเป็นที่รู้จักของชาวไซเบอร์มากมาย จากการที่มีคนบางกลุ่มเอาไปโพสในอินเทอร์เน็ต ต่อมาหลังจากจบชั้นมัธยมต้นแล้ว ต่างคน ต่างแยกย้ายกันไปเรียนต่อ นานๆจะมารวมตัวกันสักครั้ง จนกระทั่ง มือกีตาร์(คนแรก) ได้ขอแยกย้าย ทำให้เก่งหยุดพักการทำงานไปช่วงหนึ่ง แต่ด้วยความที่มีใจรักดนตรี และยังเพลงที่เคยแต่งเอาไว้และเป็นที่พอรู้จักพอสมควร เขาจึงเริ่มต้นออกตามหาเพื่อนใหม่ จนมาถูกใจกับเพื่อนกลุ่มนี้ จนได้ ฐิตากรณ์ จามรโชติ(อาร์ม) เป็นมือกลอง ซึ่งเก่งเคยชวนให้มาเล่นดนตรีด้วยกัน เพื่อไปรับงานประจำที่ผับแห่งหนึ่งในอุบลราชธานี ก่อนที่จะมาพบกับ อนุพงศ์ สรพิมพ์ (โอเล่) ที่เคยพบกันมาก่อนหน้านี้ในงานกิจกรรมของสถานีวิทยุ อสมท อุบลราชธานี FM 107 MHz. รู้สึกว่าถูกชะตากัน จึงได้ชักชวนให้มารวมตัวกันในเวลาต่อมา ขณะนั้นวัชรศักดิ์ คำแสน(เจน) มือกีตาร์ในวง ก็ยังไม่มีวงใหม่ หลังจากผ่านไประยะเวลาหนึ่ง ซึ่ง เก่ง ต้องเตรียมวงเพื่อไปร่วมกิจกรรม ของ อสมท จึงได้ลองชวน เจน ให้มาเล่นดนตรี ด้วยกัน และเจน ก็ตอบตกลง ด้วยใจตรงกันคืออยากจะสานฝัน และหาโอกาสถ่ายทอดความรู้สึกแทนเพื่อนคนนั้นผู้จากไป...ทำให้เกิดเป็น วงเฟลม อีกครั้งที่มีเก่งเป็นตัวตั้งตัวตี และมีเพื่อนใหม่สามคน ที่มีใจรักในงานดนตรีเหมือนกัน ชอบอะไรคล้ายๆกัน นั่นเองที่ทำให้พวกเขาสื่อสารกันง่าย และทำงานร่วมกันได้ง่ายขึ้นด้วยเช่นกัน 

ในเดือนมิถุนายน พ.ศ. 2548 เฟลม ได้แจ้งเกิดเพลงแรก อย่างแผ่วปลาย ปี 2550 เฟลมได้มีอัลบั้มแรกชื่อชุดว่า ส่อแวว มีเพลงดังอย่าง ส่อแวว และ จำไว้ (คนเลว) โดยเฉพาะเพลง จำไว้ (คนเลว) ที่ติดชาร์ตอันดับ 1 ใน คลื่น Music ATM ที่สามารถแซงขึ้นชาร์ตอย่างเพลงรักแท้...ดูแลไม่ได้ ของวงโปเตโต้ ทำให้ค่ายเพลงอย่างอาร์เอส เรียกเข้ามาเซ็นสัญญาในเวลาต่อมา ปี 2551 เฟลมก็มีชุดแรกกับสังกัด Pleng.COM ในเครืออาร์เอส ชื่อว่า Fire Force ภายหลังย้ายไปสังกัดซองฟาร์ม เร็คคอร์ด ในเครือของอาร์เอส มีเพลงเด่นๆอย่าง คนโสดมีบ้างไหม , 14 เมษาน้ำตาสาดใจ และ รักสนุก ทำให้วงเฟลมประสบความสำเร็จและเป็นที่รู้จักมากขึ้น มีผลงานเพลงอย่างต่อเนื่อง ต่อมาปี 2560 อาร์เอสมีการปรับโครงสร้าง ทำให้ค่ายเพลงอย่าง เยส มิวสิค , การ์เดน มิวสิค , กามิเกเซ่ (ปิดตัวชั่วคราว) ถูกยุบ ทำให้เหลือแค่ค่ายอาร์สยามที่เป็นค่ายหลักของอาร์เอส ทำให้วงเฟลมได้เข้าไปอยู่อาร์สยาม โดยมีเพลง คนโดนเท เป็นเพลงแรกในสังกัด ตามมาด้วยเพลง เคียว , กูไม่ได้รักมึงแล้ว , แฟนคืนเดียว ต่อมาปี 2564 วงเฟลมตัดสินใจไม่ต่อสัญญากับอาร์เอส ทำให้วงเฟลมเป็นศิลปินอิสระจนถึงปัจจุบัน

 สมาชิก 
 อภิมงคล คูณทาการ (เก่ง) - ร้องนำ
 วัชรศักดิ์ คำแสน (เจน) - กีตาร์
 กิตติวัฒน์ มูลเดช (แน็กซ์) - กีตาร์
 สาริษฐ์ จรัสวิโรจน์ (โจ้) - กลอง
 Mickii Lady'Bass (มิกซ์ : ศศิกานต์ พิริยะวณิชย์) - เบส ในซิงเกิ้ล เคียว (2561-2 ก.พ.2562)​ และกลับมา 27 ส.ค.2562
 อดีตสมาชิก  
 ฐิตากรณ์ จามรโชติ (อาร์ม) - กลอง
 อนุพงศ์ สรพิมพ์ (โอเล่) - เบส
 โชคอนันต์ อินทร์แปลง (เอ็ม) - กลอง
 ชาติวฤทธิ์ ยงใจยุทธ (เก้) - กลอง
 ศิขรินทร์ ศิริฉาย (ใบหม่อน) - เบส กลับมาอีกครั้งในซิงเกิ้ล กูไม่ได้รักมึงแล้ว ( 2 ก.พ. 2562 - ส.ค.2562)

 ผลงานอัลบั้ม  
 ส่อแวว 
รายละเอียดอัลบั้มรายชื่อเพลง 
 ประเภท:  ป็อปร็อก
  วางจำหน่าย:  10 กรกฎาคม พ.ศ. 2550
 สังกัด: เพาเวอร์มิวสิค ส่อแวว
 ตั้งสั่น
 จำไว้ (คนเลว)
 ขโมย ..(หัวใจ)
 เพราะฉันเอง
 ส่อแวว (Intrumental Version)
 จำไว้ (คนเลว) (Intrumental Version)
 สาปแช่งพวกแย่งแฟน

 Fire Force 
รายละเอียดอัลบั้มรายชื่อเพลง 
 ประเภท: ป็อปร็อก,ออลเทอร์นาทิฟร็อก
  วางจำหน่าย:  1 มกราคม พ.ศ. 2552
 สังกัด: อาร์เอส มิวสิค  เลวทั้งคู่
 ที่ระบาย
 อารมณ์ชั่ววูบ
 นางฟ้าไม่มีจริง
 นางมาร
 พลังเพลิง 
 พอแล้ว
 ตอแย
 จดหมายจากลูกชายถึงพ่อ
 จำไว้คนเลว
 ดีต่อใจ

 จุดเดือด 
รายละเอียดอัลบั้มรายชื่อเพลง 
 ประเภท: ป็อปร็อก,ออลเทอร์นาทิฟร็อก
  วางจำหน่าย:  1 กันยายน พ.ศ. 2553
 สังกัด: อาร์เอส มิวสิค รักสนุก 
 คนโสดมีบ้างไหม 
 ที่ระบาย 
 14 เมษา น้ำตาสาดใจ 
 เลวทั้งคู่
 อย่าให้เขาเด็ดดอกไม้ 
 สาปแช่งพวกแย่งแฟน 
 ตอแย 
 จำไว้คนเลว 
 จดหมายจากลูกชายถึงพ่อ

 ของมันแรง 
รายละเอียดอัลบั้มรายชื่อเพลง 
 ประเภท: ป็อปร็อก,ออลเทอร์นาทิฟร็อก
  วางจำหน่าย:  31 ตุลาคม พ.ศ. 2556
 สังกัด: อาร์เอส มิวสิค คบออกสื่อไม่ได้
 แฟนเราไม่เอาไหน
 โดนของ
 ฉันนอกกาย เพราะเธอนอกใจ
 รักแต่ตัวหัวใจไม่เกี่ยว
 ลมหนาวมาแล้วนะ
 จุดธูปบอกแม่
 จดหมายลูกชายถึงพ่อ
 จำไว้คนเลว
 สาปแช่งพวกแย่งแฟน
 อย่าให้เขาเด็ดดอกไม้
 เลวทั้งคู่
 14 เมษาน้ำตาสาดใจ
 ที่ระบาย
 รักสนุก

 ซิงเกิล 
รายละเอียดอัลบั้มรายชื่อเพลง 
 ประเภท: 
  วางจำหน่าย: 
 สังกัด: อาร์เอส มิวสิค, อาร์สยามคนหน้าตาดีชอบมีแฟนแล้ว
โอเคป่ะ? (Yes Or No) Feat.นุช วิลาวัลย์ อาร์ สยาม
โสดสนุก Feat. สโมสรชิมิ
คนโดนเท
เคียว
กูไม่ได้รักมึงแล้ว
แฟนคืนเดียว (One Night Stand) Feat.ธัญญ่า อาร์สยาม

 เพลงประกอบละคร 
 มหาเทพสยบมาร (Ost. พิฆเนศ ศึกมหาเทพอวตาร)
 สาบาน  (Ost. ศึกเสน่หาไกรทอง-ชาละวัน)

อ้างอิง

หมวดหมู่:กลุ่มดนตรีร็อกสัญชาติไทย
หมวดหมู่:ศิลปินสังกัดอาร์เอส
หมวดหมู่:ศิลปินสังกัดอาร์สยาม
หมวดหมู่:กลุ่มดนตรีไทยในยุค 2000